ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சுருக்கெழுத்தாளர் நிலை சி & டி தேர்வு, 2019: நுழைவுச் சான்றிதழைப் பதிவிறக்கம் செய்து கொள்ளலாம்
சுருக்கெழுத்தாளர் நிலை சி & டி தேர்வு, 2019-ஐ கணினி முறையில் பணியாளர் தேர்வாணையம் நடத்தும்.
தெற்குப் பிராந்தியத்தில் 49,810 விண்ணப்பதாரர்கள் தேர்வு எழுத அனுமதிக்கப்படுகிறார்கள். தமிழ்நாட்டில் சென்னை, கோயம்புத்தூர், மதுரை, திருச்சிராப்பள்ளி மற்றும் திருநெல்வேலி, ஆந்திரப் பிரதேசத்தில் குண்டூர், குர்னூல் ராஜமுந்திரி, திருப்பதி, விஜயவாடா மற்றும் விசாகப்பட்டினம், தெலங்கானாவில் ஹைதராபாத் மற்றும் வாரங்கல் ஆகிய 13 நகரங்களில் உள்ள 22 மையங்களில் இத்தேர்வு நடைபெறும்.
2020 டிசம்பர் 22 முதல் 24 வரை மூன்று நாட்களுக்கு இந்தத்தேர்வு தெற்குப் பிராந்தியத்தில் நடைபெறும். ஒரு நாளைக்கு இரண்டு அமர்வுகளாக - காலை 10 மணி முதல் மதியம் 12 மணி வரையிலும், பிற்பகல் 3 மணி முதல் மாலை 5 மணி வரையிலும் - தேர்வு நடத்தப்படும்.
தேர்வு தேதிக்கு நான்கு நாட்கள் முன்பு முதல் அனுமதிச் சீட்டை விண்ணப்பதாரர்கள் பணியாளர் தேர்வாணையத்தின் இணையதளத்தில் இருந்து பதிவிறக்கம் செய்து கொள்ளலாம். குறுந்தகவல் மூலமும், மின்னஞ்சல் மூலமும் இத்தகவல் விண்ணப்பதாரர்களுக்கு அனுப்பப்பட்டுள்ளது.
கடிகாரங்கள், புத்தகங்கள், துண்டுச் சீட்டுகள், பத்திரிகைகள், மின்னணு சாதனங்கள் ஆகிய தடை செய்யப்பட்ட பொருள்கள் எக்காரணத்தைக் கொண்டும் தேர்வு அறைக்குள் அனுமதிக்கப்பட மாட்டாது.
மின் அனுமதிச் சான்றிதழ் மற்றும் அதில் குறிப்பிடப்பட்டிருக்கும் அசல் அடையாளச் சான்று ஆகியவை இல்லாமல் தேர்வு எழுத தேர்வர்கள் அனுமதிக்கப்படமாட்டார்கள்.
மேலும் விவரங்களுக்கு தென் மண்டல அலுவலகத்தின் உதவி எண்களை அவர்கள் தொடர்பு கொள்ளலாம் .
மேற்கண்ட தகவல்களை பணியாளர் தேர்வு வாரியம் , சென்னை, இணைச் செயலாளர் மற்றும் மண்டல இயக்குநர் திரு. கே. நாகராஜா வெளியிட்டுள்ள செய்திக்குறிப்பு தெரிவிக்கிறது.
ரெயில்வே அமைச்சகம்
வர்த்தகம் செய்வதை எளிதாக்குவதற்காக சீர்திருத்தங்களை மேற்கொள்ளும் ரயில்வே
இந்திய ரயில்வேயின் தொடர்ச்சியான முயற்சிகள் தொழில் பங்குதாரர்களை அதன் விநியோகச் சங்கிலியுடன் வலுவாக இணைப்பதோடு எளிதாக வணிகம் செய்வதை மேம்படுத்துகின்றன.
செயல்முறைகளை வெளிப்படையானதாகவும், திறமையாகவும், எளிதாகவும் இந்த நடவடிக்கைகள் மாற்றியதோடு மட்டுமல்லாமல், தொழில்துறையினருக்கு வியாபாரம் செய்வதற்கான செலவைக் குறைத்துள்ளது.
ஒற்றை இடைமுக ஒப்புதலுக்காக ஒருங்கிணைந்த விற்பனையாளர் ஒப்புதல் முறை செயல்படுத்தப்படுகிறது. விற்பனையாளர்களின் ஒப்புதலுக்கான முழுமையான ஒற்றைச் சாளர இணையச் செயல்முறையை இது வழங்குகிறது. தொடர்புடைய அனைத்து விவரங்கள், வரைபடங்கள், விவரக்குறிப்புகள் மற்றும் விற்பனையாளர் விண்ணப்ப நிலையை ஆன்லைனில் கண்காணிக்கும் இலவச ஆன்லைன் அணுகல் நடைமுறையை விற்பனையாளர்களுக்கு இது வழங்குகிறது.
விற்பனையாளர்களுக்கான விண்ணப்பக் கட்டணத்தையும் ரயில்வே குறைத்துள்ளது. இம்முயற்சியானது தொழில்துறைக்கான வணிகச் செலவை மேலும் குறைத்து மேக் இன் இந்தியா முன்முயற்சிக்கு உத்வேகம் அளிக்கும். விநியோகச் சங்கிலியை நோக்கி அதிக விற்பனையாளர்களை ஈர்ப்பதன் மூலம் ரயில்வேக்கு இது பயனளிக்கும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792990
-----
(Visitor Counter : 158
எரிசக்தி அமைச்சகம்
ஆர் இ சி நிறுவனம், தெற்கு ஆசியாவின் ஜே-பால் நிறுவனம் இடையே தரவு பரிமாற்ற ஒப்பந்தம் கையெழுத்து
எரிசக்தி அமைச்சகத்தின் கீழ் பொது உள்கட்டமைப்பு நிதி நிறுவனமாக இயங்கும் ஆர் இ சி நிறுவனமும், தெற்கு ஆசியாவின் அப்துல் லத்தீஃப் ஜமீல் வறுமை செயல் ஆய்வகமும்  இணைந்து, நுகர்வோர் சேவை விநியோகத்தை மேம்படுத்தவும், நுகர்வோருக்கு நம்பகத்தன்மை வாய்ந்த மின்சாரம் வழங்கப்படுவதை உறுதி செய்யவும், நாடு முழுவதும் 79 பொது மற்றும் தனியார் மின்சார விநியோக நிறுவனங்களின் தரவு சார்ந்த மதிப்பீட்டை ஆண்டுதோறும் மேற்கொள்ளவுள்ளன.
இந்தக் கூட்டு முயற்சியின் கீழ் மின்சார விநியோகத்தின் தரத்தில் உள்ள இடைவெளியைக் கண்டறிந்து, நிலையை ஆய்வு செய்வதற்காக, மின்சார விநியோக நிறுவனங்களின் சேவை குறித்த தற்போதைய தரவுகளை மேம்படுத்த இரண்டு நிறுவனங்களும் இணைந்து பணியாற்றும். சேவை விநியோகத்தின் பரிமாணங்கள், விநியோக காலம், குறைதீர்ப்பு அமைப்புமுறைகள் உள்ளிட்டவற்றின் அடிப்படையில் நிறுவனங்களை மதிப்பிடும் ‘நுகர்வோர் சேவை குறியீட்டை' உருவாக்க இந்தத் தரவுகள் பயன்படும்.
மின்சார  விதிகள் 2020- க்கு இணங்க, வீடுகளுக்கு நம்பகத்தன்மை வாய்ந்த மின்சார விநியோகத்தை உறுதி செய்வது மற்றும் மின்சார விநியோக நிறுவனங்களின் சேவைகளில் உள்ள இடைவெளியை அந்த நிறுவனங்கள் கண்டறிவதற்கு வெளிப்படைத் தன்மை வாய்ந்த மற்றும் ஆதாரங்களின் அடிப்படையிலான தடத்தை உருவாக்குவதே இந்தக் கூட்டணியின் முக்கிய நோக்கமாகும். மின்சார விநியோகத்தில் பொறுப்புடைமையை அதிகரிப்பதற்காக மின்சார விநியோக நிறுவனங்களின் வருடாந்திர தரவரிசை அறிக்கை மக்களிடமும் எடுத்துச்செல்லப்படும்.
இதற்கான உடன்படிக்கையில் ஆர் இ சி நிறுவனத்தின் நிர்வாக இயக்குநர் டாக்டர் லட்சுமணன் மற்றும் தெற்கு ஆசியாவின் அப்துல் லத்தீஃப் ஜமீல் வறுமை செயல் ஆய்வகத்தின் நிர்வாக இயக்குநர் திருமிகு ஷோபினி முகர்ஜி ஆகியோர் கையெழுத்திட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756980
----
(Visitor Counter : 141
சுற்றுச்சூழல் மற்றும் வனத்துறை அமைச்சகம்
சாக்கோனில் பறவைகள் சூழல் நச்சுத்தன்மைக்கான தேசிய மையம்
இந்தியாவில், பறவைகள் பாதுகாப்பு தொடர்பான விஷயங்களில் 25 ஆண்டுகளுக்கும் மேலாக பல்வேறு திட்டங்களை செயல்படுத்தி வருவது மத்திய அரசின் சுற்றுச்சூழல், வனம் மற்றும் பருவநிலை மாற்ற அமைச்சகத்தின்கீழ் உள்ள சிறப்புமிக்க அமைப்பான பறவையியல் மற்றும் இயற்கை வரலாற்றுக்கான சலீம் அலி மையம் .
பூச்சிக்கொல்லி மருந்துகள், கனமான உலோகங்கள், ஹைட்ரோ கார்பன்கள், சாயக்கழிவுகள் ஆகியவற்றால் பறவைகளுக்கு ஏற்படும் அபாயமான தாக்கங்கள் குறித்து ஆய்வு செய்ய சாக்கோனில் பறவைகள் சூழல் நச்சுத்தன்மைக்கான தேசிய மையத்தை மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பிரகாஷ் ஜவ்டேகர் இன்று  திறந்து வைத்தார்.
பறவைகளின் தனித்தனி இனங்கள் ரசாயனக் கழிவுகளால் பாதிக்கப்படுவது குறித்து, தேவைப்பட்டால் இவை மக்களோடும், சமூகத்தோடும் கொண்டுள்ள தொடர்பு குறித்து இந்த மையம் ஆய்வு செய்யும். கடந்த சில காலமாக பறவைகளின் இறப்பு விகிதம் அதிகரித்து இனப்பெருக்க அளவு குறைவது தொடரும் நிலையில், இதற்கான சுற்றுச்சூழல் காரணங்கள் குறித்து ஆய்வு செய்வது முக்கியத்துவம் வாய்ந்ததாகும். அண்மைக்காலத்தில் இந்தியாவின் பல்வேறு பகுதிகளிலிருந்து வந்த சுமார் 125 பறவை இனங்களின் சூழல் பாதிப்புத் தன்மை ஆவணப்படுத்தப்பட்டுள்ளது. சாரஸ் கொக்கு, டெமாய்சில் கொக்கு, ராஜாளி, நாரை போன்றவை அவற்றில் சிலவாகும்.
சூழல் நச்சு இயல் ஆய்வில் வேதிப் பகுப்பாய்வு ஒருங்கிணைந்த ஒரு பகுதியாகும். உயிரியல் மற்றும் உயிரியல் சாராத வகையிலான ரசாயனங்களின் அளவை ஆய்வு செய்வதற்கு இது பயன்படுத்தப்படுகிறது. சுற்றுச்சூழலில் தொடர்ச்சியாக, புதிய வேதிப்பொருட்கள் கலப்பதால் ஏற்படும் அபாயங்கள் குறித்து ஆய்வு செய்ய சாக்கோனில் அதற்கான நவீன வசதிகளுக்கு மத்திய அரசின் சுற்றுச்சூழல், வனம் மற்றும் பருவநிலை மாற்ற அமைச்சகம் ரூ.4 கோடி ஒதுக்கியுள்ளது. நாட்டின் பல்வேறு பகுதிகளில் பகுப்பாய்வு வசதிகளுக்குப் பல நிறுவனங்கள் உள்ளபோதும், பறவைகளை மையமாகக் கொண்டு சூழல் நச்சு இயல் ஆராய்ச்சி செய்யும் ஒரே நிறுவனம் சாக்கோன் ஆகும்.
இந்த மையத்தில் எல்சி-எம்எஸ்/எம்எஸ், ஹெச்பிஎல்சி, ஜிசி-எம்எஸ்/எம்எஸ், ஐசிபி-எம்எஸ், ஏஏஎஸ் போன்ற நவீன கருவிகள் இடம்பெற்றுள்ளன. பூச்சிக் கொல்லி மருந்துகள், கனமான உலோகங்கள் போன்றவற்றின் ரசாயன அளவுகளையும் பறவைகளுக்குத் தீங்கு விளைவிக்கும் வேதியியல் பொருட்கள் மற்றும் சூழல் குறித்தும் ஆய்வு செய்ய இந்தக் கருவிகள் உதவும். இத்தகைய ஆய்வின் முடிவுகள் பறவைகளை மட்டுமல்ல, மற்ற உயிரினங்களையும் பாதுகாப்பதற்கான கொள்கைகளை வகுக்க அரசுக்கு உதவும்.
பொருளாதார விவகாரங்களுக்கான மத்திய அமைச்சரவைக் குழு
சணல் பொருளை கட்டாயமாக பயன்படுத்தும் விதிமுறைகள் நீட்டிப்பு
1987-ஆம் ஆண்டு சணல் பொருட்கள் சட்டப்படி, சணலை விவசாயப் பொருட்களை கட்டி எடுத்துச் செல்வதற்கு, கட்டாயமாக பயன்படுத்துவதற்கான விதிமுறைகளை நீட்டிக்க இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவை ஒப்புதல் அளித்தது.
இதன்படி, 100 சதவீதம் உணவு தானியங்கள் மற்றும் 20 சதவீதம் சர்க்கரை கண்டிப்பாக மாறுபட்ட சணல் பைகளில் அடைத்து அனுப்பப்பட வேண்டும்.
சர்க்கரையை சணல் பையில் அடைத்து அனுப்புவது, சணல் தொழிலுக்கு உதவும். துவக்கத்தில் உணவு தானியங்களை அடைத்து அனுப்புவதற்கான 10 சதவீத சணல் பைகள், ஜெம் இணையதளத்தின் மூலம் தருவிக்கப்படும்.
தாக்கம்
- மத்திய அரசின் இந்த முடிவு சணல்துறை மேம்பாட்டிற்கு உத்வேகம் அளிக்கும். சணல் உற்பத்தி மற்றும் அதன் தரம் மேம்படுவதோடு சணல் பொருட்களுக்கு தொடர்ந்து தேவை ஏற்படும்.
- சணல் தொழிலில் 3.7 லட்சம் தொழிலாளர்களும், பல லட்சம் குடும்பங்களும் ஈடுபட்டுள்ளதால், இது அவர்களது வாழ்க்கைக்கு பெரும் உதவியாக இருக்கும்.
- சணல் தொழில்துறை பெரும்பாலும், அரசு துறைகளைச் சார்ந்தே இருப்பதால், ஆண்டுக்கு சுமார் 6,500 கோடி ரூபாய் அளவிலான சணல் பைகள், உணவு தானியங்கள் எடுத்துச் செல்ல பயன்படுத்தப்படுகிறது.
- இது, சணல் தொழில் தொடர்ந்து நடைபெற உதவுவதோடு அதனை நம்பியுள்ள தொழிலாளர்கள் மற்றும் விவசாயிகளுக்கு பயனளிப்பதாகவும் அமைகிறது.
- மத்திய அமைச்சரவையின் இந்த முடிவு நாட்டின் கிழக்கு மற்றும் வடகிழக்கு பிராந்தியத்தில் மேற்குவங்கம், அஸ்ஸாம், மேகாலாயா, திரிபுரா, பீகார் உள்ளிட்ட மாநிலங்களுக்கு பயனளிக்கும்.
சணல் துறைக்கான அரசு ஆதரவு நடவடிக்கைகள்:
- தரமான மற்றும் மேம்பட்ட சணலை உற்பத்தி செய்வதற்காக உருவாக்கப்பட்டுள்ள திட்டத்தின் மூலம், மத்திய அரசு லட்சக்கணக்கான சணல் விவசாயிகளுக்கு பல வகையிலும், உதவி வருகிறது. சணல் பயிரிடுவதற்கு உண்டான ஆலோசனைகள், முறைகள், விதைகள் தூவும் முறை, களை நீக்குவது மற்றும் தரமான சான்றிதழ் அளிக்கப்பட்ட விதைகளை விவசாயிகளுக்கு வழங்குவது உள்ளிட்ட பல உதவிகள் செய்யப்படுகின்றன. இதனால், சணல் விவசாயிகளுக்கு ஒரு ஹெக்டேருக்கு கூடுதலாக 10,000 ரூபாய் வருவாய் கிடைக்கிறது.
- சணல் விவசாயிகளுக்கு உதவுவதற்காக, இந்திய சணல் கழகத்திற்கு மத்திய அரசு இந்த நிதியாண்டிற்கும், அடுத்த நிதியாண்டிற்கும் 100 கோடி ரூபாயை வழங்கியுள்ளது. சணலுக்கு உண்டான குறைந்தபட்ச ஆதரவு விலையை நிர்ணயம் செய்து செயல்படுத்துவதற்காக இந்தத் தொகை வழங்கப்பட்டுள்ளது.
- உள்நாட்டில் சணல் தேவையை அதிகரிக்க வசதியாக பங்களாதேஷ் மற்றும் நேபாளத்திலிருந்து இறக்குமதி செய்யப்படும் சணல் பொருட்கள்மீது மத்திய அரசு திட்டமிட்ட, சணல் பொருள் குவிப்பு எதிர்ப்பு வரியை விதித்துள்ளது. இதனால், ஆந்திரப் பிரதேசத்தில் 13 சணல் தொழிற்சாலைகள் மீண்டும் செயல்படத் தொடங்கி, சுமார் 20 ஆயிரம் தொழிலாளர்கள் பயன் பெற்றுள்ளனர். இதனால், உள்நாட்டில் சுமார் 2 லட்சம் மெட்ரிக் டன் சணல் பொருட்களுக்கு கூடுதல் தேவையும் ஏற்பட்டுள்ளது.
- சணல் துறையில் வெளிப்படைத் தன்மையை ஏற்படுத்துவதற்காக JUTE SMART என்ற மின்னணு ஆளுமை முயற்சி 2016 டிசம்பர் மாதம் துவக்கப்பட்டது. இந்திய சணல் கழகம், சணல் விவசாயிகளிடையே கொள்முதல் செய்யும் சணலுக்கு உண்டான பணத்தை 100 சதவீதம் இணையதளம் வாயிலாகவே செலுத்தி வருகிறது.
குறு சிறு மற்றும் நடுத்தர தொழில் துறை அமைச்சகம்
காந்தி ஜெயந்தியை முன்னிட்டு 150 நிகழ்சிகளுக்கு காதி மற்றும் கிராமத் தொழில் ஆணையம் ஏற்பாடு: காதி பொருட்களுக்கு 20% தள்ளுபடி
மகாத்மா காந்தியின் 151வது பிறந்த தினத்தை முன்னிட்டு, ஜம்மு காஷ்மீரில் வேலைவாய்ப்பு நிகழ்ச்சிகளை, காதி மற்றும் கிராமத் தொழில் ஆணையம் தொடங்கியது. நாடு முழுவதும் காதித்துறை விற்பனை மையங்களில் அனைத்து பொருட்களுக்கும் குறிப்பிட்ட காலத்துக்கும் 20% தள்ளுபடி அறிவிக்கப்பட்டுள்ளது.
‘கும்கர் ஷாசக்திகரன் திட்டத்தின்’ கீழ் பாராமுல்லாவில், பானை செய்யும் 100 குடும்பங்களுக்கு மின்சாரத்தில் இயங்கும் பானை செய்யும் சக்கரத்தை கேவிஐசி தலைவர் திரு. வினய் குமார் சக்சேனா வழங்கினார். இது தவிர கந்தர்பால், புல்வாமா, பாராமுல்லா, மாவட்டங்களில் எம்பிராய்டரி, கூடை பின்னும் பயிற்சி வகுப்புகளையும் திரு.சக்சேனா தொடங்கி வைத்தார். இதன் மூலம் ஜம்மு காஷ்மீரில் 500 பேருக்கு வேலை வாய்ப்பு கிடைக்கும்.
மேலும், மும்பையில் உள்ள காதி மற்றும் கிராம தொழில் ஆணைய அலுவலகத்தில் 3.5 அடி உயர இராட்டை சக்கரத்தை கேவிஐசி தலைவர் வினய் குமார் சக்சேனா காணொலி காட்சி மூலம் திறந்து வைத்தார்.
காந்திஜியின் 151வது பிறந்த தினத்தை முன்னிட்டு நாடு முழுவதும், 150 நிகழ்ச்சிகளுக்கு காதி மற்றும் கிராமத் தொழில் ஆணையம் ஏற்பாடு செய்திருந்தது. நாடு முழுவதும் உள்ள காதித்துறை விற்பனை மையங்களில், அனைத்து பொருட்களுக்கும், குறிப்பிட்ட காலத்துக்கு 20% தள்ளுபடி அறிவிக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661017
வணிகம் மற்றும் தொழில்துறை அமைச்சகம்
பெங்களூருவில் இயற்கை முறையில் விளைந்த பலாப்பழம் ஜெர்மனிக்கு ஏற்றுமதி
இயற்கை விவசாய பொருட்களின் ஏற்றுமதிகளுக்கு ஊக்கமளிக்கும் விதமாக, இயற்கை விளைபொருட்கள் என சான்றளிக்கப்பட்ட 10.20 மெட்ரிக் டன் எடையுடன் கூடிய பலாப்பழ தூள் மற்றும் பலாச்சுளைகள் பெங்களுருவில் இருந்து ஜெர்மனிக்கு கடல் மார்க்கமாக ஏற்றுமதி செய்யப்பட்டுள்ளன.
பெங்களூருவில் உள்ள பலாடா அக்ரோ ரிசர்ச் ஃபவுண்டேஷன்ஸ் நிறுவனத்தின் ஆபே ஜாக்ஃப்ரூட் டிஏ அசிஸ்டெட் பேக் ஹவுஸ் இந்த ஏற்றுமதியை செய்துள்ளது.
அபேடாவில் பதிவு செய்யப்பட்டுள்ள பலாடா அக்ரோ ரிசர்ச் ஃபவுண்டேஷன்ஸ், 12,000 ஏக்கர் நிலங்களில் பணியாற்றும் 1500 விவசாயிகளின் குழுவாகும். மருத்துவ மற்றும் வாசனை மூலிகைகள், தேங்காய், பலா, மா, வாசனை பொருட்கள் மற்றும் காபியை இவர்கள் விளைவிக்கின்றனர்.
ஐரோப்பிய யூனியன் மற்றும் அமெரிக்காவின் தேசிய இயற்கை விவசாய திட்டங்களின் சான்றிதழை பெறுவதற்கான வசதியை சிறு விவசாய குழுக்களூக்கு பலாடா அக்ரோ ரிசர்ச் ஃபவுண்டேஷன்ஸ் வழங்குகிறது. தனது இயற்கை விவசாய சான்றிதழ் திட்டத்தின் கிழ் பலாடா அக்ரோ ரிசர்ச் ஃபவுண்டேஷன்ஸ்க்கு அபேடா சான்றளித்துள்ளது.
மேலும் விவரங்களுக்கு https://pib.gov.in/PressReleasePage.aspx? PRID=1721663 என்ற இணைய தளத்தைப் பார்க்கவும்
------
(Visitor Counter : 148
பிரதமர் அலுவலகம்
பங்காபந்து ஷேக் முஜிபுர் ரஹ்மானின் நூற்றாண்டு நிறைவு விழாவையொட்டி அவருக்கு பிரதமர் மரியாதை செலுத்தினார்
பங்காபந்து ஷேக் முஜிபுர் ரஹ்மானின் நூற்றாண்டு நிறைவு விழாவையொட்டி இன்று அவருக்கு பிரதமர் திரு. நரேந்திர மோடி மரியாதை செலுத்தினார்.
இதையொட்டி பிரதமர் வெளியிட்டுள்ள டுவிட்டர் பதிவில், ஷேக் முஜிபுர் ரஹ்மானின் துணிச்சல் மற்றும் பங்களாதேஷின் வளர்ச்சிக்காக அவர் ஆற்றிய அழிக்க முடியாத பங்களிப்புக்காக அவர் என்றும் நினைவு கூரத்தக்கவர் என்று தெரிவித்துள்ளார்.
பங்களாதேஷின் தந்தையாக போற்றப்படும் அவரது நூற்றாண்டு நிறைவு விழாவில் இன்று மாலை திரு.மோடி காணொலி காட்சி வாயிலாக உரையாற்ற உள்ளார்.
கொவிட்-19 காரணமாக, பங்களாதேஷில் இன்று நடைபெறுவதாக அறிவிக்கப்பட்டிருந்த நிகழ்ச்சிகள் பொதுமக்கள் பங்கேற்பின்றி நடைபெற உள்ளன.
|
|
பங்காபந்து ஷேக் முஜிபுர் ரஹ்மானின் பிறந்தநாளில் அவருக்கு மரியாதை செலுத்துகிறேன். அவரது துணிச்சல் மற்றும் பங்களாதேஷின் வளர்ச்சிக்காக அவர் ஆற்றிய அழிக்க முடியாத பங்களிப்புக்காக என்றும் நினைவு கூரத்தக்கவர்.
பங்களாதேஷில் இன்று மாலை நடைபெறவுள்ள பங்காபந்துவின் நூற்றாண்டு நிறைவு விழாவில், காணொலி காட்சி வாயிலாக உரையாற்ற உள்ளேன்.
@narendramodi மார்ச் 17, 2020
(Visitor Counter : 121
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 45.60 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,07,43,972 பேர் குணமடைந்துள்ளனர்.
குணமடைந்தவர்களின் விழுக்காடு 97.38 சதவீதமாகும்.
கடந்த 24 மணி நேரத்தில் 42,360 பேர் குணமடைந்துள்ளனர்.
கடந்த 24 மணி நேரத்தில் 44,230 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,05,155 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.28 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.43 சதவீதமாக உள்ளது.
தினசரி தொற்று உறுதி வீதம் தொடர்ந்து 5 சதவீதத்திற்கும் குறைவாக 2.44 சதவீதமாகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 46.46 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740568
பிரதமர் அலுவலகம்
பக்ரீத் பண்டிகையையொட்டி அனைவருக்கும் பிரதமர் வாழ்த்து
பக்ரீத் பண்டிகையையொட்டி, அனைவருக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
“ஈத் –உல்- அதா நல்வாழ்த்துக்கள். இந்த நாள் அனைவருக்கும் மகிழ்ச்சியையும் செழிப்பையும் தரட்டும். இது நமது சமூகத்தில் ஒற்றுமை மற்றும் நல்லிணக்க உணர்வை நிலைநிறுத்தட்டும். ஈத் முபாரக்!"
----
PKV/KPG
(
பிரதமர் அலுவலகம்
முதலாவது "அருண் ஜெட்லி நினைவு சொற்பொழிவில்" பிரதமர் பங்கேற்பு
புதுதில்லியில் இன்று நடைபெற்ற முதலாவது அருண் ஜெட்லி நினைவு சொற்பொழிவு நிகழ்ச்சியில், பிரதமர் திரு நரேந்திர மோடி , சிங்கப்பூர் அரசின் மூத்த அமைச்சர் திரு தர்மன் சண்முகரத்தினம் ஆகியோர் கலந்து கொண்டனர். இன்று இந்த நிகழ்வின் போது பிரதமர் உரையாற்றினார்.
இந்நிகழ்வில் உரையாற்றிய பிரதமர், இன்று காலமான ஜப்பானின் முன்னாள் பிரதமர் திரு ஷின்சோ அபே உடனான தனது நெருங்கிய நட்பை நினைவு கூர்ந்தார். திரு அபேக்கு அஞ்சலி செலுத்திய பிரதமர், இன்று தமக்கு ஈடுசெய்ய முடியாத இழப்பு மற்றும் தாங்க முடியாத வேதனையின் நாள் என்று கூறினார். திரு அபேவை இந்தியாவின் நம்பகமான நண்பர் என்று அழைத்த பிரதமர், திரு ஷின்சோ அபேயின் ஆட்சிக் காலத்தில் இந்தியா-ஜப்பான் உறவுகளின் வளர்ச்சியை அடிக்கோடிட்டுக் காட்டினார். ஜப்பானின் உதவியுடன் மேற்கொள்ளப்படும் திட்டங்களின் மூலம், திரு அபே இன்னும் பல ஆண்டுகளாக இந்தியர்களின் இதயங்களில் நிலைத்திருப்பார் என்றார் அவர்.
தமது மற்றொரு நண்பரான அருண் ஜெட்லியை பிரதமர் அன்புடன் நினைவு கூர்ந்தார். கடந்த நாட்களை நினைவுகூரும் போது, அவர்களைப் பற்றிய பல விஷயங்கள், அவை தொடர்பான பல சம்பவங்கள் நினைவுக்கு வருகின்றன. அவருடைய பேச்சுத்திறனைக் கண்டு அனைவரும் வியந்தோம். அவரது ஆளுமை பன்முகத்தன்மை நிறைந்தது என்று கூறிய பிரதமர், திரு ஜெட்லிக்கு அஞ்சலி செலுத்தினார்.
சிங்கப்பூர் அரசின் மூத்த அமைச்சர் திரு. தர்மன் சண்முகரத்தினம், அருண் ஜெட்லி நினைவு சொற்பொழிவில் கலந்து கொண்டதற்காக பிரதமர் நன்றி தெரிவித்தார். இன்றைய கொள்கை வகுப்பாளர்களின் சவால்கள் மற்றும் இக்கட்டான சூழ்நிலைகளை விளக்கிய பிரதமர், “அரசின் தலைவராக 20 ஆண்டுகால அனுபவத்தின் சாராம்சம் அனைவரையும் சேர்க்காமல், உண்மையான வளர்ச்சி சாத்தியமில்லை. மேலும், வளர்ச்சி இல்லாமல் உள்ளடக்கும் இலக்கையும் நிறைவேற்ற முடியாதுஎன்பதுதான்" என்றார். அதனால்தான், ' அனைவரையும் உள்ளடக்கிய வளர்ச்சியின் வழியை தாங்கள் ஏற்றுக்கொண்டதாகவும், மேலும் அனைவரையும் சேர்க்க முயற்சித்ததாகவும் அவர் கூறினார்.
கடந்த 8 ஆண்டுகளில் உலகிலேயே முன்னெப்போதும் இல்லாத அளவுக்கு வேகம் மற்றும் சேர்க்கையின் அளவு உள்ளது என்று கூறிய அவர், 9 கோடிக்கும் அதிகமான பெண்களுக்கு எரிவாயு இணைப்புகள், ஏழைகளுக்கு 10 கோடிக்கும் அதிகமான கழிவறைகள், 45 கோடிக்கும் அதிகமான ஜன்தன் கணக்குகள், ஏழைகளுக்கு 3 கோடி உறுதியான வீடுகள் போன்ற நடவடிக்கைகளைப் பிரதமர் பட்டியலிட்டார்.
ஆயுஷ்மான் திட்டத்தின் கீழ் 50 கோடி மக்களுக்கும், கடந்த 4 ஆண்டுகளில் இலவச சிகிச்சையைப் பெற்றதை அவர் சுட்டிக்காட்டினார்.
“2014ஆம் ஆண்டுக்கு முன், 10 ஆண்டுகளில் 50 மருத்துவக் கல்லூரிகள் கட்டப்பட்டன. அதேசமயம், கடந்த 7-8 ஆண்டுகளில், இந்தியாவில் 209 புதிய மருத்துவக் கல்லூரிகள் கட்டப்பட்டுள்ளன, இது முன்பை விட 4 மடங்கு அதிகமாகும். மேலும், கடந்த 7-8 ஆண்டுகளில் இந்தியாவில் இளங்கலை மருத்துவ இடங்கள் 75% அதிகரித்துள்ளன. இப்போது இந்தியாவில் ஆண்டு மொத்த மருத்துவ இடங்களின் எண்ணிக்கை கிட்டத்தட்ட இரு மடங்காக அதிகரித்துள்ளது. இந்தத் துறையின் வளர்ச்சியில் உள்ளடங்கும் திட்டத்தின் தாக்கத்தை இந்தப் புள்ளிவிவரங்கள் மூலம் நாம் காணலாம்’’, என்றார் பிரதமர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 163.71 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 163.71 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.60 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792884
(Visitor Counter : 172
அறிவியல் மற்றும் தொழில்நுட்பத்துறை
இந்திய உயர்கல்வி நிறுவனங்களுடன் இந்திய எஸ்டிஇஎம்எம் வம்சாவளியினரை இணைப்பதற்கு ஆராய்ச்சி உதவித்தொகைத் திட்டத்தை விஏஐபிஹெச்ஏவி அறிவித்துள்ளது
அறிவியல் மற்றும் தொழில்துறையில் சிறந்த நடைமுறைகளை பகிர்ந்து கொள்வதற்கு ஒருங்கிணைந்த ஆராய்ச்சிப் பணிக்காக இந்தியக் கல்வி நிறுவனங்கள், ஆராய்ச்சி மற்றும் வளர்ச்சி நிறுவனங்களுடன் அறிவியல், தொழில்நுட்பம், பொறியியல். கணிதம், மருத்துவத் துறைகளைச் சேர்ந்த இந்திய வம்சா வளியினரை இணைப்பதற்கு புதிய ஆராய்ச்சி உதவித்தொகைத் திட்டத்தை அரசு தொடங்கியுள்ளது.
வைஷ்விக் பாரதீய வைகியானிக் ஆராய்ச்சி உதவித்தொகைத் திட்டம், அறிவியல் மற்றும் தொழில்நுட்ப அமைச்சகம், அறிவியல் மற்றும் தொழில்நுட்பத்துறையால் அமல்படுத்தப்பட்டுள்ளது. இந்த உதவித்தொகை, ஆராய்ச்சி நடவடிக்கைகளில் ஈடுபட்டுள்ள சிறந்த அறிவியல் மற்றும் தொழில்நுட்பத்துறையைச் சேர்ந்த இந்திய வம்சாவளியினருக்கு வழங்கப்பட உள்ளது.
இதற்கான திட்டத்தைப் பிரதமர் தொடங்கிவைத்தார். இந்நிகழ்ச்சியில் 25 ஆயிரத்திற்கும் மேற்பட்டவர்கள் பங்கேற்றனர். 70-க்கும் மேற்பட்ட நாடுகளில் வசிக்கும் அறிவியல், தொழில்நுட்பம், பொறியியல். கணிதம், மருத்துவத் துறைகளைச் சேர்ந்த இந்திய வம்சாவளியினர் பங்கேற்றனர்.
அறிவியல், ஆராய்ச்சி மற்றும் புதுமை கண்டுபிடிப்புகளை ஊக்கப்படுத்த பல்வேறு நடவடிக்கைகளை மத்திய அரசு மேற்கொண்டு வருகிறது. இந்த நிகழ்ச்சியில் பேசிய பிரதமர் திரு நரேந்திர மோடி, சமூகப் பொருளாதார மாற்றத்திற்கான நமது முயற்சியில் அறிவியல் முக்கியப் பங்கு வகிப்பதாகக் கூறினார்.
இதற்கான விண்ணப்பங்கள் 2023 ஜூன் 15 முதல் ஜூலை 31 வரை பெறப்படும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932599
மத்திய பணியாளர் தேர்வாணையம்
குடிமைப்பணித்  தேர்வு, 2023-ன் முடிவுகள்
கடந்த 28.05.2023 அன்று நடத்தப்பட்ட குடிமைப்பணித்  தேர்வில் தேர்ச்சிப்பெற்று குடிமைப்பணித்  தேர்வு 2023-க்கு தகுதிப்பெற்றவர்களின் தேர்வு எண்கள் அறிவிக்கப்பட்டுள்ளன.
தேர்வு விதிகளின் படி, இந்த அனைத்து தேர்வர்களும் முதன்மைத் தேர்வு 2023-க்காக விரிவான விண்ணப்பம் ஃபார்ம் -1 -1ல் மீண்டும் விண்ணப்பிக்க வேண்டும். இந்த விண்ணப்பத்தைப் பூர்த்தி செய்வதற்கான முக்கிய வழிகாட்டுதல்கள், விண்ணப்ப தேதி, சமர்ப்பிப்பு ஆகிய விவரங்கள் ஆணையத்தின் இணைய தளத்தில் அறிவிக்கப்படும்.
இறுதித் தேர்வு முடிவுகள் அறிவிக்கப்பட்டப் பிறகு, முதல்நிலைத் தேர்வில் பங்கேற்றவர்களின் மதிப்பெண்கள், கட்-ஆஃப் மதிப்பெண்கள், விடைகள் ஆகியவை ஆணையத்தின் இணையதளமான https://upsc.gov.in-ல் வெளியிடப்படும்.
தேர்வர்கள், தங்களுக்கானத் தகவல்கள், தெளிவுகள் ஆகியவற்றை புதுதில்லி ஷாஜகான் சாலையில் உள்ள டோல்பூர் இல்லத்தில் உள்ள தேர்வுக்கூடக் கட்டிடம் அருகில் அமைக்கப்பட்டுள்ள அரங்கில் அணுகி தெரிந்து கொள்ளலாம். மேலும் 011-23385271, 011-23098543 அல்லது 011-23381125 என்ற தொலைப்பேசி எண்கள் மூலம் தொடர்புகொண்டு அறிந்து கொள்ளலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1931601
பஞ்சாயத்து ராஜ் அமைச்சகம்
வெளிப்படைத் தன்மையுடன் கூடிய சிறந்த ஆளுகைக்கான ஸ்கோச் சாலஞ்சர் விருதை வென்றது பஞ்சாயத்துராஜ் அமைச்சகம்
காணொலி வாயிலாக இன்று நடைபெற்ற 70-ஆவது ஸ்கோச் உச்சிமாநாட்டில் வெளிப்படைத் தன்மையுடன் கூடிய சிறந்த ஆளுகையை வழங்கியதற்கான ஸ்கோச் சாலஞ்சர் விருது பஞ்சாயத்துராஜ் அமைச்சகத்திற்கு வழங்கப்பட்டது. மின் ஆளுகையை பலப்படுத்தும் வகையில் தொழில்நுட்பம் சார்ந்த முன்முயற்சிகள், மாற்றும் ஏற்படுத்தக்கூடிய சீர்திருத்தங்களின் மூலம் சிறப்பான மற்றும் வெளிப்படைத்தன்மையிலான நடவடிக்கைகளை மேற்கொள்வதற்காக வழங்கப்படும் இந்த விருதை அமைச்சகத்தின் செயலாளர் திரு சுனில் குமார் பெற்றுக்கொண்டார்.
பரவலாக்கம் மற்றும் வெளிப்படைத்தன்மை என்ற முக்கிய தலைப்பில் அவர் உரையாற்றினார். பின்னர் “உள்ளார்ந்த வளர்ச்சி மற்றும் பொது கொள்கை” என்ற தலைப்பில் நடைபெற்ற குழு விவாதத்தில் பிரதமரின் ஆலோசகர் திரு அமர்ஜித் சின்ஹா, ஊரக வளர்ச்சித் துறை செயலாளர் திரு என் என் சின்ஹா, ஸ்கோச் குழுவின் தலைவர் திரு சமீர் கோச்சார் ஆகியோருடன் திரு சுனில் குமார் கலந்து கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689117
------
(Visitor Counter : 149
எரிசக்தி அமைச்சகம்
“ப்ராப்தி” செயலி மற்றும் இணையம்: மத்திய மின்சாரத் துறை இணையமைச்சர்  தொடங்கிவைத்தார்
மத்திய மின்சாரத் துறை இணையமைச்சர்  திரு. ஆர்.கே. சிங் “ப்ராப்தி” எனப்படும் கைபேசி செயலியையும் இணையத்தையும் தொடங்கிவைத்தார். தில்லியில் இன்று  நடைபெற்ற நிகழ்ச்சியில் மத்திய மின்சாரத் துறை செயலர் திரு. ஏ.கே. பல்லா மற்றும் பல்வேறு மின்சாரத் தொழில் நிறுவனங்களைச் சேர்ந்த அதிகாரிகள் கலந்துகொண்டனர்.
 என்ற இந்தச் செயலியை மின் உற்பத்தி, விநியோக நிறுவனங்களிடையே வெளிப்படைத் தன்மையை ஏற்படுத்த உருவாக்கப்பட்டுள்ளது.
மின் உற்பத்தி நிறுவனங்களுக்கு அளிக்கப்படும் கட்டணம் உள்ளிட்ட விவரங்களையும் இந்தச் செயலி மூலம் அறிந்துகொள்ளலாம்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 213.91 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 213.91 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.04 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 50,594 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.70 சதவீதமாக உள்ளது. கடந்த 24 மணி நேரத்தில் 7,094 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,93,590.
இந்தியாவில் கடந்த 24 மணி நேரத்தில் 5,379 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,21,917 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.80 கோடி  வாராந்திரத் தொற்று 2.00 சதவீதமாக உள்ளது. தினசரித் தொற்று விகிதம் 1.67 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857278